11. ΠΡΟΕΔΡΙΚΟΝ ΔΙΑΤΑΓΜΑ της 19 Απρ./3 Μαΐου 1933 Περί συστάσεως δελτίου διελεύσεως μεταναστών. Εκδίδεται κατά το άρθρ. 3 νόμ. 5014 (ανωτ. αριθ.-9). Άρθρον μόνον.-1.Τα έντυπα δελτία διευλεύσεως μεταναστών (τράνζιτ) διαχειρίζεται η παρά τω Υπουργείω Εσωτερικών Κεντρική Υπηρεσία Αλλοδαπών και ελέγχου διαβατηρίων δια του οικείου προϊσταμένου. 2.Τα δελτία ταύτα φέρουσι γενικόν αύξοντα αριθμόν, λαμβανόμενον από ειδικόν βιβλίον επί τούτω τηρούμενον, και διατιμώνται εις το κόστος της τιμής των, ήτοι αντί δραχμής έκαστον, χορηγούνται δε εις τας υπό του άρθρ. 2 του νόμ. 5014 προβλεπομένας εταιρείας επί τη καταθέσει γραμματίου του δημοσίου ταμείου ίσου ποσού με την αξίαν των αναγκαιούντων αυταίς εντύπων, ο αριθμός των οποίων δεν δύναται να είναι μικρότερος των χιλίων. Μερίμνη εκάστης Ατμοπλοϊκής Εταιρείας εκτυπούται επί μεν της προσθίας όψεως αυτών και εις το άνω μέρος ολόκληρος ο τίτλος ταύτης, επί δε της οπισθίας τα αρχικά των ψηφία διαγωνίως εξ αριστερών προς τα δεξιά. 3.Τα ως άνω γραμμάτια χρησιμεύοντα ως δικαιολογητικά, τηρούνται εις τον οικείον φάκελλον της Κεντρικής Υπηρεσίας Αλλοδαπών και ελέγχου Διαβατηρίων. 